Na temelju članka 75. Zakona o sportu (“Narodne novine”, broj 141/22) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 17. sjednici od 14. prosinca 2023. godine, donosi

**O D L U K U**

**o II. izmjenama Programa javnih potreba u sportu**

**Grada Šibenika za 2023. godinu**

**I.**

U Programu javnih potreba u sportu Grada Šibenika za 2023. godinu („Službeni glasnik Grada Šibenika“, broj 12/22 i 6/23) mijenja se:

1. U glavi I. iznos „2.581.062,00 EUR“ mijenja se u iznos „2.680.548,00 EUR“;
2. U glavi II. stavak 1. mijenja se i glasi:

„Sukladno članku 75. stavku 3. Zakona o sportu („Narodne novine“, broj 141/22), Gradsko vijeće Grada Šibenika obvezno je donijeti godišnji program javnih potreba u sportu.“

1. U glavi III. točki 2. Održavanje i izgradnja sportskih objekata iznos „1.702.544,00 EUR“

mijenja se u iznos „1.767.030,00 EUR“; te se u istoj točki:

1. pod podtočkom 2.1. Održavanje i izgradnja sportskih objekata iznos „1.296.544,00 EUR“ mijenja u iznos „1.353.170,00 EUR“;
2. podtočka 2.2. Sportsko-rekreacijska zona Jamnjak se briše;
3. podtočka 2.3. Izmjena podloge sportske dvorane OŠ Meterize iznos „199.000,00 EUR“ mijenja u iznos „238.280,00 EUR“;
4. podtočka 2.4. Uređenje vanjskog igrališta Miminac iznos „74.000,00 EUR“ mijenja se u „75.580,00 EUR“.

U istoj glavi u točki 3. Ostali sportski programi iznos „33.844,00 EUR“ mijenja se u iznos

„68.844,00 EUR“, te se u podnaslovu b) Ostali sportski programi iznos „30.526,00 EUR“ mijenja u iznos „65.526,00 EUR“.

**II.**

Ova Odluka stupa na snagu dan nakon objave u „Službenom glasniku Grada Šibenika“.

Klasa: 620-01/22-01/03

Urbroj: 2182-1-05/1-23-10

Šibenik, 14. prosinca 2023.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“

2. Upravni odjel za društvene djelatnosti – ovdje

3. Upravni odjel za financije – ovdje

4. Zajednica sportova Grada Šibenika

5. J.U.Športski objekti Šibenik

6. Arhiv – ovdje

**O b r a z l o ž e nj e**

Gradsko vijeće Grada Šibenika na 12. sjednici od 19. prosinca 2022. godine donijelo je Program javnih potreba u sportu Grada Šibenika za 2023. godinu (“Službeni glasnik Grada Šibenika“, broj 12/22), te na 14. sjednici od 16. lipnja 2023. godine („Službeni glasnik Grada Šibenika“, broj 6/23) Odluku o izmjenama i dopunama Programa javnih potreba u sportu Grada Šibenika za 2023. godinu.

Prijedlog Odluke o II. izmjenama Programa javnih potreba u sportu Grada Šibenika za 2023. godinu utvrđen je u skladu s Prijedlogom II. izmjena i dopuna Proračuna Grada Šibenika za 2023. godinu i projekcija za 2024. i 2025. godinu.

Predloženim izmjenama u Programu javnih potreba u sportu Grada Šibenika za 2023. godinu sveukupno planirana sredstva od 2.581.062,00 EUR mijenjaju se u iznos 2.680.548,00 EUR, što je povećanje sredstava za 99.486,00 EUR. Obrazloženje promjena planiranih iznosa po pojedinim aktivnostima unutar ovog Programa daje se u nastavku.

a) ***Aktivnost Održavanje i izgradnja sportskih objekata*** *pod upravom**Javne ustanove „Športski objekti“ – Šibenik* sveukupan iznos od 1.296.544,00 EUR mijenja se u iznos 1.353.170,00 EUR sukladno iskazanim planom Javne ustanove Športski objekti Šibenik. Sveukupno povećanje iznosa za 56.626,00 EUR odnosi se na povećane materijalne rashode poslovanja Ustanove (za 38.077,00 EUR više od plana), te rashode za nabavu proizvedene dugotrajne imovine (za 18.549,00 EUR više od plana).

Odstupanja se odnose najvećim dijelom na povećane troškove nabave higijenskog materijala i sredstava za čišćenje, povećanih cijena materijala i dijelova za tekuće održavanje sportskih objekata i prostora (nabava i zamjena plamenika u zatvorenom bazenu u Crnici, ulaganja u poboljšanje i prilagodbu semafora u sportskoj dvorani Baldekin, te servisiranje bojlera i vodovodnih instalacija u istoj dvorani; laboratorijsko ispitivanje ispravnosti vode na bazenima u Crnici, i sl.); izradu troškovnika za rušenje i izgradnju pregradnih zidova u zatvorenom bazenu; nabavu sportske opreme; povećanja materijalnih prava djelatnika za isplate regresa, božićnica, otpremnina za odlazak u mirovinu i sl. Ostale promjene odnose se na preraspodjelu sredstva po pojedinim kontima u visini ukupno planiranih sredstava.

b) ***Aktivnost Održavanje i izgradnja sportskih objekata*** *pod upravom**Grada Šibenik*a - sveukupan iznos od 406.000,00 EUR mijenja se u iznos 413.860,00 EUR. Planirano povećanje od 7.860,00 EUR odnosi se na:

- iznos za izmjenu podloge sportske dvorane OŠ Meterize sa planiranih 199.000,00 EUR mijenja se u iznos 238.280,00 EUR sukladno ispostavljenom računu za realizirane radove;

- iznos za uređenje vanjskog igrališta Miminac sa planiranih 74.000,00 EUR mijenja se u iznos 75.580,00 EUR sukladno ispostavljenom računu za realizirane radove;

- sredstva planirana za izgradnju sportsko-rekreacijske zone Jamnjak nisu realizirana, te se planirane aktivnosti prenose u sljedeću proračunsku godinu.

c) ***Aktivnosti Ostali sportski programi*** sa planiranih 33.844,00 EUR povećavaju se na iznos 68.844,00 EUR sukladno iskazanim povećanim financijskim potrebama Zajednice sportova Grada Šibenika u vezi organizacije sportskih događanja za čiju realizaciju nije bilo moguće predvidjeti stvaran iznos prilikom planiranja sredstava za 2023. godinu. Povećanje se odnosi na organizaciju manifestacije Olimpijskog festivala dječjih vrtića, prijema uspješnih šibenskih sportaša, organizaciji tradicionalne Regate krstaša u šibenskom akvatoriju, te ostalih manifestacija u gradu i prigradskim naseljima u organizaciji aktivnih sportskih udruga koje u sredini u kojoj se održavaju imaju veliku važnost za ljude koji tu žive, a važne su u dijelu povećanja kvalitete života i promicanja zdravog načina življenja, povećanja interesa za sport tako kao i promidžbe grada i sportskih dostignuća.

U skladu s navedenim, predložene su ove izmjene Programa javnih potreba u sportu za 2023. godinu.